b'\n_START_ARTICLE_\nAnnaSophia Robb\n_START_SECTION_\nBiografia\n_START_PARAGRAPH_\nVa n\xc3\xa9ixer a Denver, Colorado, l\'\xc3\xbanica filla de Janet, dissenyadora d\'interiors, i David Robb, arquitecte. Va rebre el seu nom en honor a la seva bes\xc3\xa0via materna, Anna Sophie, i a la seva \xc3\xa0via paterna, Anna Marie. \xc3\x89s d\'ascend\xc3\xa8ncia anglesa, escocesa, danesa, sueca i irlandesa._NEWLINE_Va competir en dansa i gimn\xc3\xa0stica durant quatre anys i mig, per\xc3\xb2 ho va deixar per a centrar-se en l\'actuaci\xc3\xb3. El 2009, l\'Arapahoe Herald va informar que estava assistint a l\'Arapahoe High School a Centennial, Colorado. \xc3\x89s cristiana._NEWLINE_Al maig del 2012, va anunciar que va ser admesa a la Universitat d\'Stanford, per\xc3\xb2 va ajornar el seu ingr\xc3\xa9s degut a compromisos de filmaci\xc3\xb3.\n_START_SECTION_\nCarrera\n_START_PARAGRAPH_\nDespr\xc3\xa9s d\'apar\xc3\xa8ixer en un anunci de McDonald\'s, va fer el seu debut com a actriu el 2004; va tenir un petit paper a l\'episodi "Number One Fan" de la s\xc3\xa8rie de televisi\xc3\xb3 Drake & Josh. El seu primer paper important va ser com a Samantha a l\'especial de televisi\xc3\xb3 Samantha: An American Girl Holiday. Fins i tot va tenyir el cabell de color marr\xc3\xb3 fosc per aquest paper._NEWLINE_Les seves dues aparicions a la pantalla gran el 2005 van ser dues adaptacions de llibres populars per a nens. Va interpretar a Opal a Because of Winn-Dixie i a la competitiva i grollera Violet Beauregarde en el remake de Charlie i la f\xc3\xa0brica de xocolata de Tim Burton. Aquest \xc3\xbaltim va ser un \xc3\xa8xit en tot el m\xc3\xb3n, i va ajudar a incrementar la seva popularitat entre el p\xc3\xbablic preadolescent._NEWLINE_El 2005, va ser la cara de Trad Clothing, ajudant a dissenyar i mostrar una l\xc3\xadnia de moda per a les nenes. El 2006 va tenir un paper de convidada a la s\xc3\xa8rie de dibuixos animats Danny Phantom i va posar la veu de Danielle "Dani" Fenton._NEWLINE_Va interpretar a Leslie Burke a Bridge to Terabithia, que es va estrenar als cinemes dels Estats Units el 16 de febrer del 2007. Va grabar una can\xc3\xa7\xc3\xb3 per a la banda sonora titulada Keep Your Mind Wide Open, i el video que l\'acompanya es va projectar a Disney Channel. Aquesta can\xc3\xa7\xc3\xb3 va apar\xc3\xa8ixer a la Billboard Hot 100 en el n\xc3\xbamero 90 la primera setmana de mar\xc3\xa7, el que li va proporcionar el seu primer single en aquesta llista. Va apar\xc3\xa8ixer a The Reaping, Jumper, Have Dreams, Will Travel i Spy School. Tot i les cr\xc3\xadtiques negatives de la pel\xc2\xb7l\xc3\xadcula en general, la seva actuaci\xc3\xb3 a Sleepwalking va obtenir gran elogis._NEWLINE_El 2008 va posar la veu de Maria Magdalena a The Word of Promise: Next Generation \xe2\x80\x93 New Testament: Dramatized Audio Bible. Va protagonitzar juntament amb Dwayne Johnson Race to Witch Mountain, estrenada el mar\xc3\xa7 del 2009. El 2010 va participar a The Space Between amb l\'actriu Melissa Leo. Va protagonitzar Soul Surfer com a Bethany Hamilton, una jove estatunidenca que va continuar fent surf despr\xc3\xa9s de perdre un bra\xc3\xa7 en l\'atac d\'un taur\xc3\xb3._NEWLINE_El febrer del 2012, es va anunciar que havia obtingut, juntament amb Aimee Teegarden, un paper a Life at These Speeds. Aquest mateix mes tamb\xc3\xa9 va anunciar que li havien donat el paper de Carrie Bradshaw a la precuela de Sex and the City de The CW, The Carrie Diaries.'